Сяргей Міхайлавіч Гігевіч

Сяргей Гігевіч (нар. , ) — беларускі футбаліст (паўабаронца) і трэнер.

 Клубная кар’ера 
Пачаў кар’еру ў сталічным РВАРы, потым трапіў у мінскае «Дынама», дзе правёў некалькі добрых сезонаў. У 2010 годзе стаў іграком «Мінска» і замацаваўся ў аснове. У ліпені 2013 года пакінуў асноўны склад «Мінска», але працягнуў выступаць за дубль.

У студзені 2014 года папоўніў склад дэбютанта Вышэйшай лігі «Слуцка», але ў сакавіку 2014 года, перад самым стартам чэмпіянату, кантракт са «Слуцкам» быў разарваны. У выніку ў красавіку 2014 стаў іграком «Іслачы».

У ліпені 2014 года пакінуў «Іслач» у сувязі з заканчэннем кантракта, а ў жніўні стаў іграком «Віцебска». Дапамог віцебскаму клубу вярнуцца ў Вышэйшую лігу па выніках сезона 2014. У студзені 2015 года пакінуў «Віцебск» па заканчэнні кантракта.

З лютага 2015 года зноў апынуўся ў «Іслачы», і ў выніку пачаў у гэтым клубе сезон 2015. Аднак, з-за траўм гуляў мала, а ў ліпені пакінуў каманду. У жніўні падпісаў кантракт са «Смаргонню», дзе стаў выступаць на пазіцыі абаронцы.

У пачатку 2016 года стаў іграком «Оршы». Пакінуў каманду па заканчэнні сезона 2017.

 Міжнародная кар’ера 
Гуляў за моладзевую зборную Беларусі, у тым ліку на чэмпіянаце Еўропы ў Швецыі ўлетку 2009 года.

 Трэнерская кар’ера 
Пасля зыходу з «Оршы» завяршыў кар’еру і стаў працаваць дзіцячым трэнерам. У студзені 2019 года ўвайшоў у трэнерскі штаб мінскага НФК. У маі 2019 года пасля адстаўкі галоўнага трэнера Аляксея Кучука таксама пакінуў каманду.

У сакавіку 2021 года далучыўся да трэнерскага штаба мінскага «Дынама». Пакінуў клуб у чэрвені 2021 года ўслед за галоўным трэнерам Леанідам Кучуком.

У снежні 2021 года атрымаў трэнерскую ліцэнзію катэгорыі A.

 Дасягненні 
   Чэмпіён Беларусі: 2004
   Срэбраны прызёр чэмпіянату Беларусі (4): 2005, 2006, 2008, 2009
   Бронзавы прызёр чэмпіянату Беларусі: 2010
  Уладальнік Кубка Беларусі: 2013

 Статыстыка выступленняў 
СезонДывізіёнКлубКраінаМатчыГалы 2002  Д3  РВАР    2  0 2003  Д3  РВАР    9  1 2004  Д1  Дынама    4  0 2005  Д1  Дынама    15  2 2006  Д1  Дынама    14  1 2007  Д1  Дынама    17  2 2008  Д1  Дынама    16  4 2009  Д1  Дынама    12  0 2010  Д1  Мінск    13  4 2011  Д1  Мінск    15  1 2012  Д1  Мінск    29  4 2013  Д1  Мінск    11  0 2014 (1)  Д2  Іслач    10  0 2014 (2)  Д2  Віцебск    10  1 2015 (1)  Д2  Іслач    5  0 2015 (2)  Д2  Смаргонь    12  0 2016  Д2  Орша    19  2 2017  Д2  Орша    17  2

 Крыніцы 

Катэгорыя:Футбалісты Беларусі
Катэгорыя:Ігракі ФК РВАР Мінск
Катэгорыя:Ігракі ФК Дынама Мінск
Катэгорыя:Ігракі ФК Мінск
Катэгорыя:Ігракі ФК Іслач
Катэгорыя:Ігракі ФК Віцебск
Катэгорыя:Ігракі ФК Смаргонь
Катэгорыя:Ігракі ФК Орша
Катэгорыя:Футбольныя трэнеры Беларусі